b'\n_START_ARTICLE_\nMartin Nettesheim\n_START_SECTION_\nBiograafia\n_START_PARAGRAPH_\nNettesheim \xc3\xb5ppis \xc3\xb5igus- ja majandusteaduskondades Freiburgi \xc3\x9clikoolis ja aastatel 1983\xe2\x80\x931987 Berliini Vabas \xc3\x9clikoolis. 1993. aastal ta sai doktorikraadi Michigani \xc3\x9clikoolis Ann Arboris. Aastatel 1994\xe2\x80\x931999 oli Nettesheim teadur Berliini Vaba \xc3\x9clikooli rahvusvahelise ja Euroopa Liidu \xc3\xb5iguse Instituudis. Samuti t\xc3\xb6\xc3\xb6tas ta EL \xc3\xb5iguse lektorina Potsdami \xc3\x9clikoolis. 1999. aastal ta asendas prof Oppermanni ning hakkas t\xc3\xb6\xc3\xb6tama T\xc3\xbcbingeni \xc3\x9clikooli riigi- ja haldus\xc3\xb5iguse \xc3\xb5ppetoolis. Samal ajal Nettesheim oli Rahvusvahelise ja Majandus\xc3\xb5iguse Keskuse (TURCIEL) juhataja. Martin Nettesheim oli k\xc3\xbclalis\xc3\xb5ppej\xc3\xb5ud California \xc3\x9clikoolis Berkeleys, Nanjingi \xc3\x9clikoolis, Hiinas ning EL-i ja rahvusvahelise \xc3\xa4ri\xc3\xb5iguse instituudis Kyotos. Aastatel 2003\xe2\x80\x932005 oli ta \xc3\xb5igusteaduskonna dekaan T\xc3\xbcbingeni \xc3\x9clikoolis.\n_START_SECTION_\nTeadust\xc3\xb6\xc3\xb6\n_START_PARAGRAPH_\nTema uurimisvaldkonnad on riigi\xc3\xb5igus, p\xc3\xb5hi\xc3\xb5iguste kaitse, Euroopa Liidu \xc3\xb5iguse k\xc3\xbcsimused ning Euroopa ja rahvusvaheline \xc3\xb5igus.'